sukhrobnurali/uzbek-legal-corpus huggingface dataset:
Oʻzbekiston Respublikasining Davlat chegarasi orqali oʻtkazish punktlari toʻgʻrisidagi nizomga qoʻshimchalar kiritish haqida
(resolution, 2020-12-17)

Oʻzbekiston Respublikasining Davlat chegarasi orqali oʻtkazish punktlarida pulli xizmatlar tashkil etilishini tartibga solish, harakatlanayotgan yoʻlovchilarga qoʻshimcha qulayliklar yaratish, shuningdek, Oʻzbekiston Respublikasining turizm jozibadorligini yanada oshirish maqsadida Vazirlar Mahkamasi qaror qiladi: 1. Vazirlar Mahkamasining 2016-yil 28-martdagi 89-son qarori (Oʻzbekiston Respublikasining QT, 2016-yil, 3-son, 21-modda) bilan tasdiqlangan Oʻzbekiston Respublikasining Davlat chegarasi orqali oʻtkazish punktlari toʻgʻrisidagi nizomga ilovaga muvofiq qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin. 1. 6-banddagi “nazarda tutilgan holatlar” soʻzlaridan keyin “hamda mazkur Nizomga ilovada belgilangan avtomobil oʻtkazish punktlarida koʻrsatiladigan pulli xizmatlar (keyingi oʻrinlarda — pulli xizmatlar)” soʻzlari qoʻshilsin. 2. Quyidagi mazmundagi 61-band qoʻshilsin: “61. Pulli xizmatlar avtomobil oʻtkazish punktining normal faoliyatiga taʼsir etmagan holda, qonun hujjatlariga muvofiq davlat mulkini ijaraga berish orqali belgilangan tartibda faqat tadbirkorlik subyektlari tomonidan koʻrsatilishiga yoʻl qoʻyiladi. Pulli xizmatlar koʻrsatilishi uchun avtomobil oʻtkazish punktining geografik joylashuvi, koʻrsatilishi mumkin boʻlgan pulli xizmatlar turi hamda ularni koʻrsatish uchun ajratilishi mumkin boʻlgan maydon, oʻtkazish punktining oʻtkazuvchanlik qobiliyati inobatga olinadi”. 3. Quyidagi mazmundagi ilova qoʻshilsin: 1. Oʻzbekiston Respublikasi hududida faoliyat olib borayotgan mobil aloqa operatorlari xizmatlari. 2. Ovqatlanish hamda sanitar-gigiyenik xizmatlarni tashkil etish boʻyicha faoliyat. 3. Boj olinmaydigan savdo doʻkonlarida tovarlarning chakana savdosi. 4. Yoʻlovchilar uchun qoʻl aravachalarini ijaraga berish. 5. Yoʻlovchilar va ularning yuklarini oʻtkazish punkti ichida tashish xizmati. 6. Oʻtkazish punkti orqali harakatlanayotgan transport vositalarini mayda taʼmirlash ishlari hamda ularni evakuatsiya qilish. 7. Hajmi katta boʻlmagan qoʻl yuklarini saqlab berish. 8. Transport vositalarida tashilayotgan yuklar bilan operatsiyalar amalga oshirish (yuk ortish, tushirish, qayta yuklash). 9. Tarjimonlik xizmati. 10. Xizmat koʻrsatish (yoʻlovchi bojxona deklaratsiyasi va migratsiya blankalarini toʻldirib berish, turli kompyuter xizmatlari, faks, Internet) xonalari. 11. Taksi chaqirish xizmati”.
Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(resolution, 2025-12-16)

Yoʻl harakati jarayonida transport vositasining haydovchilari uchun qulay shart-sharoitlar yaratish maqsadida, shuningdek, jamoatchilikning fikrini va xohish-istagini inobatga olgan holda Vazirlar Mahkamasi qaror qiladi: 2. Oʻzbekiston Respublikasi Hukumatining ilovaga muvofiq baʼzi qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. 1. Vazirlar Mahkamasining “Yoʻl harakati qoidalariga oʻzgartirish va qoʻshimchalar kiritish toʻgʻrisida (Vazirlar Mahkamasining “Oʻzbekiston respublikasi yoʻl xavfsizligini taʼminlash tizimini yanada takomillashtirish chora-tadbirlari toʻgʻrisida” 2018-yil 19-maydagi 377-son qarori)” 2019-yil 9-apreldagi 292-son qaroriga ilovaning 6-bandi. 2. Vazirlar Mahkamasining “Yoʻl harakati xavfsizligini taʼminlash boʻyicha qoʻshimcha chora-tadbirlar toʻgʻrisida” 2019-yil 4-iyundagi 460-son qarorining 1, 2 va 5-bandlari.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Respublika hududlarini qishloq xoʻjaligi mahsulotlari yetishtirishga ixtisoslashtirish boʻyicha qoʻshimcha chora-tadbirlar toʻgʻrisida” 2020-yil 11-maydagi PQ-4709-son qarori)
(resolution, 2025-04-23)

Oʻzbekiston Respublikasi Prezidentining “Respublika hududlarini qishloq xoʻjaligi mahsulotlari yetishtirishga ixtisoslashtirish boʻyicha qoʻshimcha chora-tadbirlar toʻgʻrisida” 2020-yil 11-maydagi PQ-4709-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Qishloq xoʻjaligi vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev hamda Oʻzbekiston Respublikasi qishloq xoʻjaligi vaziri J.A. Xodjayev zimmasiga yuklansin. 1. Vazirlar Mahkamasining 2019-yil 11-iyundagi 481-son qarori bilan tasdiqlangan Oʻzbekiston Respublikasi Qishloq xoʻjaligi vazirligi huzuridagi Bogʻdorchilik va issiqxona xoʻjaligini rivojlantirish agentligi qoshidagi Bogʻdorchilik va issiqxona xoʻjaligini rivojlantirish jamgʻarmasi toʻgʻrisida nizomning 6-bandida: “a” kichik bandi “maqsadli kompleks dasturlarni” soʻzlaridan keyin “shuningdek, sarimsoqpiyoz yetishtirish loyihalarini” soʻzlari bilan toʻldirilsin; “b” kichik bandning uchinchi xatboshisi quyidagi tahrirda bayon etilsin: “maydoni 35 gektardan ziyod bogʻlarda suvdan maxsus foydalanish yoki suvni maxsus isteʼmol qilish boʻyicha vakolatli organlar tomonidan beriladigan tegishli ruxsatnomaga asosan suv chiqarish uchun burgʻilangan quduqni, shuningdek, daryolar, kanallar va boshqa suv havzalaridan suvni tortish uchun nasos stansiyasini qurishga har 35 gektar uchun 120 million soʻmdan oshmaydigan miqdorda”; quyidagi mazmundagi xatboshi qoʻshilsin: “suvdan foydalanish maqsadida tutash hududlarda joylashgan har birining umumiy maydoni 35 gektardan oshmaydigan bir necha fermer xoʻjaligi va qishloq xoʻjaligi korxonalarining oʻzaro kelishuvi asosida suvdan maxsus foydalanish yoki suvni maxsus isteʼmol qilish boʻyicha vakolatli organlar tomonidan beriladigan tegishli ruxsatnomaga asosan suv chiqarish uchun burgʻilangan quduqni, shuningdek daryolar, kanallar hamda boshqa suv havzalaridan suvni tortishga nasos stansiyasini qurish uchun suvdan maxsus foydalanish yoki suvni maxsus isteʼmol qilish boʻyicha vakolatli organlar tomonidan beriladigan tegishli ruxsatnomaga asosan har 35 gektar maydonga 120 million soʻmdan oshmaydigan mikdorda”.
Odamlar ommaviy boʻladigan obyektlar uchun yongʻin xavfsizligi qoidalari, shuningdek unga oʻzgartirishlar va qoʻshimchani oʻz kuchini yoʻqotgan deb topish toʻgʻrisida
(order, 2020-12-15)

Oʻzbekiston Respublikasi Vazirlar Mahkamasining 2020-yil 20-oktabrdagi 649-son “Yongʻin xavfsizligi qoidalarini tasdiqlash toʻgʻrisida”gi qaroriga muvofiq, buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Bandlik va mehnat munosabatlari vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Yongʻin muhofazasi davlat bosh inspektori tomonidan 1997-yil 1-iyulda 29-1-541-son bilan tasdiqlangan Odamlar ommaviy boʻladigan obyektlar uchun yongʻin xavfsizligi qoidalari (roʻyxat raqami 354, 1997-yil 8-iyul). 2. Oʻzbekiston Respublikasi ichki ishlar vazirining 2013-yil 8-maydagi 55-son “Odamlar ommaviy boʻladigan obyektlar uchun yongʻin xavfsizligi qoidalariga oʻzgartirishlar kiritish toʻgʻrisida”gi buyrugʻi (roʻyxat raqami 354-1, 2013-yil 11-iyun) (Oʻzbekiston Respublikasi qonun hujjatlari toʻplami, 2013-y., 24-son, 318-modda). 3. Oʻzbekiston Respublikasi ichki ishlar vazirining 2013-yil 5-avgustdagi 100-son “Odamlar ommaviy boʻladigan obyektlar uchun yongʻin xavfsizligi qoidalariga qoʻshimcha kiritish toʻgʻrisida”gi buyrugʻi (roʻyxat raqami 354-2, 2013-yil 2-sentabr) (Oʻzbekiston Respublikasi qonun hujjatlari toʻplami, 2013-y., 36-son, 479-modda). 4. Oʻzbekiston Respublikasi ichki ishlar vazirining 2015-yil 6-apreldagi 51-son “Odamlar ommaviy boʻladigan obyektlar uchun yongʻin xavfsizligi qoidalariga oʻzgartirishlar kiritish toʻgʻrisida”gi buyrugʻi (roʻyxat raqami 354-3, 2015-yil 16-aprel) (Oʻzbekiston Respublikasi qonun hujjatlari toʻplami, 2015-y., 15-son, 192-modda).
Oʻzbekiston Respublikasining davlat qimmatli qogʻozlari bilan REPO bitimlarini tuzish va ijro etish tartibi toʻgʻrisidagi nizomning 44, 67 va 98-bandlarini oʻz kuchini yoʻqotgan deb topish haqida
(resolution, 2020-12-10)

Oʻzbekiston Respublikasi Prezidentining 2020-yil 19-maydagi PF-5997-sonli “Davlat huquqiy siyosatini amalga oshirishda adliya organlari va muassasalari faoliyatini yanada takomillashtirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki boshqaruvining 2008-yil 15-martdagi 8/8-son qarori (roʻyxat raqami 1829, 2008-yil 18-iyun) (Oʻzbekiston Respublikasi qonun hujjatlari toʻplami, 2008-y., 24-25-son, 247-modda) bilan tasdiqlangan Oʻzbekiston Respublikasining davlat qimmatli qogʻozlari bilan REPO bitimlarini tuzish va ijro etish tartibi toʻgʻrisidagi nizomning 44, 67 hamda 98-bandlari oʻz kuchini yoʻqotgan deb topilsin. 2. Mazkur oʻzgartirishlar Oʻzbekiston Respublikasi Moliya vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
“Oʻzbekiston Respublikasining naqd milliy valyutasini olib kirish va olib chiqish tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirishlar va qoʻshimchani oʻz kuchini yoʻqotgan deb topish toʻgʻrisida
(resolution, 2020-12-04)

Oʻzbekiston Respublikasining “Valyutani tartibga solish toʻgʻrisida”gi Qonuniga muvofiq Oʻzbekiston Respublikasi Markaziy banki boshqaruvi va Davlat bojxona qoʻmitasi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Markaziy banki boshqaruvi va Davlat bojxona qoʻmitasining 2004-yil 1-martdagi 249-V va 01-02/19-16-son “Oʻzbekiston Respublikasining naqd milliy valyutasini olib kirish va olib chiqish tartibi toʻgʻrisidagi nizomni tasdiqlash haqida”gi qarori (roʻyxat raqami 1326, 2004-yil 16-mart) (Oʻzbekiston Respublikasi qonun hujjatlari toʻplami, 2004-y., 11-son, 134-modda). 2. Oʻzbekiston Respublikasi Markaziy banki boshqaruvi va Davlat bojxona qoʻmitasining 2015-yil 22-avgustdagi 249-V-1 va 01-02/19-39-son “Oʻzbekiston Respublikasining naqd milliy valyutasini olib kirish va olib chiqish tartibi toʻgʻrisidagi nizomning 14-bandiga oʻzgartirish kiritish haqida”gi qarori (roʻyxat raqami 1326-1, 2015-yil 4-sentabr) (Oʻzbekiston Respublikasi qonun hujjatlari toʻplami, 2015-y., 35-son, 471-modda). 3. Oʻzbekiston Respublikasi Markaziy banki boshqaruvi va Davlat bojxona qoʻmitasining 2018-yil 27-yanvardagi 3/4 va 01-02/19-11-son “Oʻzbekiston Respublikasining naqd milliy valyutasini olib kirish va olib chiqish tartibi toʻgʻrisidagi nizomga oʻzgartirishlar va qoʻshimcha kiritish haqida”gi qarori (roʻyxat raqami 1326-2, 2018-yil 12-mart) (Oʻzbekiston Respublikasi qonun hujjatlari toʻplami, 2018-y., 11-son, 200-modda).
Ichki ishlar organlari xodimlariga pensiya va nafaqa tayinlash hamda toʻlash tartibi toʻgʻrisidagi yoʻriqnomaga oʻzgartirishlar kiritish toʻgʻrisida
(order, 2022-09-07)

Oʻzbekiston Respublikasi Prezidentining 2018-yil 12-dekabrdagi PF-5597-son “Fuqarolarning pensiya taʼminoti tizimi samaradorligini oshirish va pensionerlarni ijtimoiy qoʻllab-quvvatlashni kuchaytirishga oid qoʻshimcha chora-tadbirlar toʻgʻrisida”gi Farmoniga va Oʻzbekiston Respublikasi Prezidentining 2019-yil 9-dekabrdagi PQ-4546-son “Byurokratik toʻsiqlarni yanada qisqartirish hamda davlat organlari va tashkilotlari faoliyatiga zamonaviy boshqaruv tamoyillarini joriy qilish chora-tadbirlari toʻgʻrisida”gi qaroriga muvofiq, buyuraman: 1. Oʻzbekiston Respublikasi ichki ishlar vazirining 2018-yil 13-fevraldagi 36-son buyrugʻi (roʻyxat raqami 2977, 2018-yil 1-mart) (Oʻzbekiston Respublikasi qonun hujjatlari toʻplami, 2018-y., 9-son, 169-modda) bilan tasdiqlangan Ichki ishlar organlari xodimlariga pensiya va nafaqa tayinlash hamda toʻlash tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 7-bandning beshinchi xatboshisi chiqarib tashlansin. 2. 38-band oʻz kuchini yoʻqotgan deb topilsin.
“Oʻzbekiston Respublikasi hududida mehmonxona xizmati koʻrsatish tartibi toʻgʻrisidagi namunaviy nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2020-12-04)

Oʻzbekiston Respublikasining “Turizm toʻgʻrisida”gi Qonuni hamda Oʻzbekiston Respublikasi Vazirlar Mahkamasining 2020-yil 10-iyuldagi 433-son “Oʻzbekiston Respublikasida turizm sohasini tiklash va rivojlantirish uchun qulay shart-sharoitlarni yaratish chora-tadbirlari toʻgʻrisida”gi qaroriga muvofiq Oʻzbekiston Respublikasi Turizmni rivojlantirish davlat qoʻmitasi qaror qiladi: 1. Oʻzbekiston Respublikasi Turizmni rivojlantirish davlat qoʻmitasining 2019-yil 26-martdagi 03-mh-son “Oʻzbekiston Respublikasi hududida mehmonxona xizmati koʻrsatish tartibi toʻgʻrisidagi namunaviy nizomni tasdiqlash haqida”gi qarori (roʻyxat raqami 3160, 2019-yil 20-may) (Qonun hujjatlari maʼlumotlari milliy bazasi, 20.05.2019-y., 10/19/3160/3153-son) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Savdo-sanoat palatasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Avtomototransport vositasi konstruksiyasini va (yoki) uning qismini oʻzgartirish bilan bogʻliq faoliyatni boshlaganlik yoki tugatganlik haqida xabarnomani taqdim etish va avtomototransport vositasini qayta jihozlashga ruxsatnoma berish tartibi toʻgʻrisidagi nizomni tasdiqlash haqida
(resolution, 2022-03-12)

Oʻzbekiston Respublikasi Prezidentining “Litsenziyalash va ruxsat berish tartib-taomillarini tubdan takomillashtirish chora-tadbirlari toʻgʻrisida” 2020-yil 24-avgustdagi PF-6044-son Farmoniga muvofiq Vazirlar Mahkamasi qaror qiladi: 2. Vazirlar Mahkamasining rus tilida qabul qilingan “Siqilgan tabiiy gazda, suyultirilgan neft gazida yoki dizel va gazsimon yoqilgʻi aralashmasida ishlaydigan transport vositalarining xavfsizligi toʻgʻrisida umumiy texnik reglamentni tasdiqlash haqida” 2015-yil 11-noyabrdagi 326-son qaroriga 2-ilovaga muvofiq oʻzgartirishlar kiritilsin. 3. Vazirlar Mahkamasining “Avtomototransport vositasi konstruksiyasining va (yoki) uning qismining yoʻl harakati xavfsizligi talablariga muvofiqligi toʻgʻrisida guvohnoma va avtomototransport vositasini qayta jihozlashga ruxsatnoma berish tartibi toʻgʻrisidagi nizomni tasdiqlash haqida” 2018-yil 22-fevraldagi 138-son qarori oʻz kuchini yoʻqotgan deb hisoblansin. 4. Ushbu qaror 2021-yil 1-yanvardan boshlab kuchga kiradi. 5. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda mazkur qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. 1. 3-banddagi “Uzbekskomu agentstvu avtomobilnogo i rechnogo transporta” soʻzlari “Ministerstvu transporta” soʻzlari bilan almashtirilsin. 2. Qarorga ilovada: 8-bandning beshinchi xatboshidagi “i poluchit svidetelstvo o sootvetstvii konstruksii avtotransportnogo sredstva i (ili) ego chasti trebovaniyam bezopasnosti dorojnogo dvijeniya” soʻzlari chiqarib tashlansin; Reglamentga 1-ilovaning 1-bandi quyidagi tahrirda bayon qilinsin: “1. Organizatsii, okazivayuщiye uslugi po ustanovke gazoballonnogo oborudovaniya na avtotransportnie sredstva, ego texnicheskomu obslujivaniyu i ispitaniyam, v tom chisle texnicheskomu osvidetelstvovaniyu ballonov, (daleye — organizatsii) doljni imet: sootvetstvuyuщuyu proizvodstvennuyu bazu; neobxodimoye dlya vipolneniya rabot texnologicheskoye oborudovaniye; v shtate obuchenniy dlya vipolneniya sootvetstvuyuщix rabot rabochiy i injenerno-texnicheskiy personal; utverjdenniy texnologicheskiy protsess provedeniya sootvetstvuyuщix rabot; oformlennie v ustanovlennom poryadke razreshitelnie dokumenti: a) texnicheskiye proyekti konstruksii na otdelnie modeli avtotransportnix sredstv, soglasovannie s GUBDD; b) razresheniye Gosudarstvennogo komiteta promishlennoy bezopasnosti Respubliki Uzbekistan na pravo osuщestvleniya deyatelnosti po texnicheskomu osvidetelstvovaniyu ballonov; v) svidetelstvo ob odobrenii na texnicheskuyu kompetentnost laboratorii po ispitaniyu sistem gazoballonnogo oborudovaniya na germetichnost i prochnost soyedineniya uzlov”.
Oʻzbekiston Respublikasi Ekologiya va atrof muhitni muhofaza qilish davlat qoʻmitasi hayʼati aʼzolari tarkibini tasdiqlash toʻgʻrisida
(resolution, 2022-10-06)

Oʻzbekiston Respublikasi Vazirlar Mahkamasining “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qarori hamda 2019-yil 15-yanvardagi 29-son qarori bilan tasdiqlangan Oʻzbekiston Respublikasi Ekologiya va atrof muhitni muhofaza qilish davlat qoʻmitasi toʻgʻrisidagi nizomga muvofiq Vazirlar Mahkamasi qaror qiladi: 1. Oʻzbekiston Respublikasi Ekologiya va atrof muhitni muhofaza qilish davlat qoʻmitasi hayʼati aʼzolarining soni 9 (toʻqqiz) kishidan iborat boʻlishi belgilab qoʻyilsin. 2. Oʻzbekiston Respublikasi Ekologiya va atrof muhitni muhofaza qilish davlat qoʻmitasi hayʼati aʼzolari tarkibi tasdiqlansin: 1. Maqsudov Alisher Irkinovich — rais 2. Oblomuradov Narzullo Naimovich — raisning birinchi oʻrinbosari 3. lavozim boʻyicha — rais oʻrinbosari 4. Boqijanov Islombek Ismoilovich — rais oʻrinbosari 5. Sobirov Oʻlmas Aliqulovich — Atrof muhit ifloslanishini muvofiqlashtirish va monitoring qilish boshqarmasi boshligʻi 6. Tagayev Ikromjon Komiljonovich — Ekologiya va atrof muhitni muhofaza qilish sohasidagi nazorat boʻyicha inspeksiyasi boshligʻi 7. Sadikov Abdurashid Abdujalilovich — Bioxilmaxillik va muhofaza etiladigan tabiiy hududlar masalalari bosh boshqarmasi boshligʻi 8. Haytboyev Vohidjon Tumanboyevich — Yigʻma axborot-tahlil boshqarmasi boshligʻi 9. lavozim boʻyicha — Qoraqalpogʻiston Respublikasi Ekologiya va atrof muhitni muhofaza qilish qoʻmitasi raisi 3. Vazirlar Mahkamasining “Oʻzbekiston Respublikasi Ekologiya va atrof-muhitni muhofaza qilish davlat qoʻmitasi hayʼat aʼzolari tarkibini tasdiqlash toʻgʻrisida” 2017-yil 21-avgustdagi 654-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov zimmasiga yuklansin.
Xalqaro shartnomani tasdiqlash toʻgʻrisida
(resolution, 2026-04-13)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq: 1. 2019-yil 31-may kuni Ashxobod shahrida Mustaqil Davlatlar Hamdoʻstligi ishtirokchi-davlatlarining Hukumat rahbarlari kengashi yigʻilishida imzolangan Mustaqil Davlatlar Hamdoʻstligi ishtirokchi-davlatlarining fundamental tadqiqotlar sohasida davlatlararo munosabatlarni muvofiqlashtirish toʻgʻrisidagi bitim tasdiqlansin. 2. Oʻzbekiston Respublikasi Oliy taʼlim, fan va innovatsiyalar vazirligi huzuridagi Innovatsion rivojlanish agentligi ushbu xalqaro shartnomani amalga oshirish uchun masʼul boʻlgan vakolatli organ etib belgilansin. 3. Tashqi ishlar vazirligi ushbu xalqaro shartnomaning kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi hamda uni amalga oshirish uchun masʼul boʻlgan vakolatli organ toʻgʻrisida depozitariyga tegishli bildirishnoma yoʻllasin. 4. Vazirlar Mahkamasi hamda tegishli vazirlik, idoralar va tashkilotlar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan oʻrnatilgan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
“Telekommunikatsiya xizmatlaridan olinadigan daromadlarni shakllantirish va taqsimlash va ularni “Oʻzbektelekom” aksiyadorlik kompaniyasining buxgalteriya hisobida aks ettirish tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2020-11-30)

Oʻzbekiston Respublikasining “Buxgalteriya hisobi toʻgʻrisida”gi Qonuni, Oʻzbekiston Respublikasi Prezidentining 2018-yil 8-avgustdagi PF-5505-son “Norma ijodkorligi faoliyatini takomillashtirish konsepsiyasini tasdiqlash toʻgʻrisida”gi Farmoni va Oʻzbekiston Respublikasi Prezidentining 2020-yil 24-fevraldagi PQ-4611-son “Moliyaviy hisobotning xalqaro standartlariga oʻtish boʻyicha qoʻshimcha chora-tadbirlar toʻgʻrisida”gi qaroriga muvofiq, Oʻzbekiston Respublikasi Moliya vazirligi, Davlat soliq qoʻmitasi hamda Axborot texnologiyalari va kommunikatsiyalarini rivojlantirish vazirligi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi, Davlat soliq qoʻmitasi va Oʻzbekiston aloqa va axborotlashtirish agentligining 2011-yil 19-avgustdagi 55, 2011-28, 04-8/3508-son “Telekommunikatsiya xizmatlaridan olinadigan daromadlarni shakllantirish va taqsimlash va ularni “Oʻzbektelekom” aksiyadorlik kompaniyasining buxgalteriya hisobida aks ettirish tartibi toʻgʻrisidagi nizomni tasdiqlash haqida”gi qarori (roʻyxat raqami 2268, 2011-yil 27-sentabr) (Oʻzbekiston Respublikasi qonun hujjatlari toʻplami, 2011-y., 39-son, 406-modda); Oʻzbekiston Respublikasi Moliya vazirligi, Davlat soliq qoʻmitasi va Axborot texnologiyalari va kommunikatsiyalarini rivojlantirish vazirligining 2018-yil 15-fevraldagi 25, 2018-09 va 08/4-son “Telekommunikatsiya xizmatlaridan olinadigan daromadlarni shakllantirish va taqsimlash va ularni “Oʻzbektelekom” aksiyadorlik kompaniyasining buxgalteriya hisobida aks ettirish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida”gi qarori (roʻyxat raqami 2268-1, 2018-yil 1-mart) (Qonun hujjatlari maʼlumotlari milliy bazasi, 01.03.2018-y., 10/18/2268-1/0839-son). 2. Mazkur qaror rasmiy eʼlon qilingan kundan eʼtiboran kuchga kiradi.